钦定古今图书集成/历象汇编/岁功典/第032卷 > 社中四首 陈宪章
## 钦定古今图书集成/历象汇编/岁功典/第032卷 > 社中四首 陈宪章

桑林伐鼓酒如川，秋社钱多春社钱。尽道昇平官长
好，五风十雨更年年。

社屋新成燕子来，山丹未落野棠开。三三两两儿童
戏，弄水扳花日几回。

社酒开颜一百家，春风先动长官衙。东君也解游人
意，红白交开树树花。

社日年年会饮同，东原西埭鼓《咚咚》。无人不是桃花
面，笑杀河阳树上红。